മഹാരാഷ്ട്രയില് ആഡിറ്റോറിയങ്ങള്ക്കും തിയേറ്ററുകള്ക്കും പാര്ക്കുകള്ക്കും പ്രവര്ത്തനാനുമതി ന്യൂഡല്ഹി: കൊവിഡ് ഭീതിയൊഴിയുന്ന സാഹചര്യത്തില് നിയന്ത്രണങ്ങളില് ഇളവ് വരുത്തി മഹാരാഷ്ട്ര സര്ക്കാര്. 22 മുതല് അമ്യൂസ്മെന്റ് പാര്ക്ക്, ആഡിറ്റോറിയം, തീയേറ്ററുകള്, എന്നിവ തുറക്കാനും റസ്റ്റോറന്റ്, ഹോട്ടലുകള് അടക്കമുള്ള കടകളുടെ പ്രവര്ത്തന സമയം ദീര്ഘിപ്പിക്കാനും സര്ക്കാര് തീരുമാനിച്ചു. മുഖ്യമന്ത്രി ഉദ്ധവ് താക്കറെയും കൊവിഡ് ടാസ്ക് ഫോഴ്സും തമ്മിലുള്ള ഉന്നതതല യോഗത്തിന് ശേഷമാണ് പ്രഖ്യാപനം. കുട്ടികള്ക്കുള്ള കൊവിഡ് വാക്സിന്റെ നടപടികള്ക്കായി കേന്ദ്ര സര്ക്കാരുമായി ബന്ധപ്പെടാന് മുഖ്യമന്ത്രി ആരോഗ്യവകുപ്പിനോട് നിര്ദ്ദേശിച്ചു. ആഘോഷങ്ങള്ക്ക് ശേഷവും പ്രതിദിന കൊവിഡ് രോഗികളുടെ എണ്ണത്തില് കുറവ് രേഖപ്പെടുത്തിയതോടെയാണ് വിവിധ സ്ഥാപനങ്ങള് തുറക്കാനുള്ള തീരുമാനം സര്ക്കാര് അംഗീകരിച്ചത്. കഴിഞ്ഞ ദിവസം മുംബയില് കൊവിഡ് മൂലം ഒരു മരണം പോലും റിപ്പോര്ട്ട് ചെയ്തിട്ടില്ല. കൂടാതെ, സംസ്ഥാനത്തെ പ്രതിദിന രോഗികളുടെ എണ്ണത്തിലും ഗണ്യമായ കുറവ് രേഖപ്പെടുത്തിയിട്ടുണ്ട്.